ai4bharat/Pralekha huggingface dataset:
पृथ्वी विज्ञान मंत्रालय
मौसम विभाग ने दक्षिण-पश्चिम मानसून 2020 के सीजन की अंतिम रिपोर्ट जारी की
पूरे देश में 2020  के दौरान मौसमी बारिश 2020 की लंबी अवधि का औसत  109फीसदी रहा
36 मौसम उपखंडों में से, 2 उपखंडों में बहुत भारी बारिश हुई, 13 उपखंडों में अधिक बारिश हुई, 16 उपखंडों में सामान्य मौसमी बारिश हुई और 5 उपखंडों में मौसम के दौरान कम बारिश हुई
दक्षिण पश्चिम मानसून 17 मई 2020 को दक्षिण अंडमान सागर और निकोबार द्वीप समूह पर पहुंचा था 
पूरे देश में मानसून ने 26 जून 2020 को दस्तक दी जो इसकी सामान्य तिथि  से 12 दिन पहले था
दक्षिण पश्चिम मानसून 28 अक्टूबर 2020 को पूरे देश से वापस चले गया
सीजन  के दौरान, 1 से 4 जून के दौरान एक गंभीर चक्रवाती तूफान 'निसर्ग' ने दस्तक दी
भारत मौसम विज्ञान विभाग  के राष्ट्रीय मौसम पूर्वानुमान केंद्र ने 'दक्षिण-पश्चिमी मानसून 2020' के सीजन की अंतिम रिपोर्ट जारी की है।
रिपोर्ट में निम्नलिखित महत्वपूर्ण विशेषताओं को शामिल किया गया है:
पूरे देश में 2020  के दौरान मौसमी बारिश 2020 की लंबी अवधि का औसत  का 109फीसदी रहा। यह 1994 के 112फीसदी एलपीए और 2019 के 110फीसदी एलपीए के बाद तीसरा सबसे अधिक औसत था।
उत्तर पश्चिमी भारत, मध्य भारत, दक्षिण प्रायद्वीप और पूर्वोत्तर भारत में मौसमी बारिश और उनसे संबंधित एलपीए क्रमश: 84फीसदी, 115फीसदी, 130फीसदी और 106फीसदीरहा।
36 मौसम उपखंडों में से, 2 उपखंडों में  बहुत भारी बारिश हुई, 13 उपखंडों में  अधिक बारिश हुई, 16 उपखंडों में  सामान्य मौसमी बारिश हुई और 5 उपखंडों में  मौसम के दौरान कम बारिश हुई।
पूरे देश में मासिक बारिश एलपीए का योगदान जून में एलपीए 118 फीसदी, जुलाई में एलपीए 90 फीसदी, अगस्त में एलपीए 127 फीसदी और सितंबर में एलपीए 104 फीसदी था।
दक्षिण पश्चिम मानसून 17 मई 2020 को दक्षिण अंडमान सागर और निकोबार द्वीप समूह पर पहुंचा था , लेकिन बाद में इसकी रफ्तार सुस्त हो गई। एक जून को इसने केरल में दस्तक दी थी जो इसकी सामान्य तिथि थी। पूरे देश में मानसून ने 26 जून 2020 को दस्तक दी जो इसकी सामान्य तिथि  से 12 दिन पहले था।
उत्तर पश्चिम भारत के पश्चिमी भागों से मानसून 28 सितंबर 2020 को वापसी लौटना शुरू हो गया जो अपनी सामान्य तारीख 17 सितंबर 2020 के मुकाबले 11 दिनों की देरी से लौटा। दक्षिण पश्चिम मानसून 28 अक्टूबर 2020 को पूरे देश से वापस चले गया था। सीजन के दौरान, 1 से 4 जून के दौरान एक गंभीर चक्रवाती तूफान 'निसर्ग' ने दस्तक दी। इस साल भी सीजन के दौरान मानसून के गहरे दबाव का असर नहीं देखने को मिला।
इस वर्ष केरल में मॉनसून की शुरुआत का पूर्वानुमान सही था, जो 2005 में केरल से शुरु किए गए पूर्वानुमान के बाद से लगातार पंद्रहवां  सही पूर्वानुमान है। केरल में मानसून की शुरुआत की पूर्वानुमान तिथि 5 जून थी जिसमें ± 4 दिनों के अंतर था और केरल में मॉनसून की शुरुआत की वास्तविक तारीख इस वर्ष 1 जून थी।
पूरे मौसमी सीजन के लिए पूरे देश में बारिश के लिए पुर्वानुमान तीन व्यापक एकरूपता वाले भौगोलिक क्षेत्रों  के लिए किया गया था। पूरे देश में अगस्त की बारिश के लिए पूर्वानुमान औरमानसून के मौसम की दूसरी छमाही की बारिश को वास्तविक बारिश के संबंध में कम करके आंका गया। जबकि जुलाई के दौरान पूरे देश के लिए बारिश का पूर्वानुमान और उत्तरपश्चिम भारत की मौसमी बारिश पूर्वानुमान, वास्तविक बारिश की तुलना में कम करके आंका गया।
विवरण के लिए कृपया यहां क्लिक करें।
स्वास्थ्य एवं परिवार कल्याण मंत्रालय
बच्चों और गर्भवती महिलाओं के स्वास्थ्य की देखभाल सरकार की सर्वोच्च प्राथमिकता: डॉ. हर्षवर्धन
केन्द्रीय स्वास्थ्य और परिवार कल्याण मंत्री डॉ. हर्षवर्धन ने कहा है कि बच्चों और गर्भवती महिलाओं के स्वास्थ्य की देखभाल सरकार की सर्वोच्च प्राथमिकता है।
डॉ. हर्षवर्धन सोमवार  को दिल्ली में सघन मिशन इन्द्रधनुष  पर एक विशेष सामुदायिक कार्यक्रम की शुरुआत करने के अवसर पर बोल रहे थे। उन्होंने इस कार्यक्रम को एक वीडियो संदेश के माध्यम से संबोधित किया। इस तीन दिवसीय कार्यक्रम का आयोजन सूचना एवं प्रसारण मंत्रालय के विज्ञापन और दृश्य प्रचार निदेशालय  के संगीत और नाटक प्रभाग द्वारा किया जा रहा है।
इस अवसर पर स्वास्थ्य मंत्री का एक वीडियो संदेश प्रतिभागियों के साथ साझा किया गया जिसमें उन्होंने आईएमआई 2.0 के तहत बच्चों और गर्भवती महिलाओं के टीकाकरण के महत्व पर जोर दिया और कहा कि भारत सरकार इनके लिए पूर्ण टीकाकरण का लक्ष्य हासिल करने को सर्वोच्च प्राथमिकता दे रही है। उन्होंने कहा कि प्रधानमंत्री श्री नरेन्द्र मोदी के नेतृत्व में, आईएमआई को 2017 में गुजरात के वडनगर से शुरु किया गया था और अब इसे ग्राम स्वराज अभियान और विस्तारित ग्राम स्वराज अभियान के माध्यम से और सशक्त बनाया जा रहा है। उन्होंने कहा कि दिसंबर 2019 से आईएमआई 2.0, 27 राज्यों / केंद्रशासित प्रदेशों के 272 जिलों तथा बिहार और उत्तर प्रदेश के और 109 जिलों के 650 खंडों में चलाया जा रहा है।
केन्द्रीय मंत्री ने कहा ‘ऐसे में जबकि हमारे पास 90 प्रतिशत टीकाकरण का लक्ष्य है, हम सभी को यह सुनिश्चित करना है कि हर बच्चे को बीमारियों से बचाव का टीका लगाया जाए। यह तब और भी जरूरी हो जाता है जब हमारे पास सार्वभौमिक टीकाकरण कार्यक्रम  के तहत इस तरह के तमाम टीके मौजूद हैं।’ उन्होंने कहा कि सघन मिशन इंद्रधनुष 2.0 की शुरुआत के साथ ही देश में पांच वर्ष से कम आयु वाले बच्चों की मृत्यु दर में कमी लाने और 2030 तक बीमारियों से बचाव के जरिए बाल मृत्य दर में कमी के सतत विकास लक्ष्य को हासिल करने का मौका है।
उन्होंने कहा कि इस समय देश में बच्चों के लिए राष्ट्रीय स्तर पर डिप्थीरिया, काली खांसी, टेटनस, पोलियो, खसरा, रूबेला, रोटावायरस डायरिया, हेपेटाइटिस बी, दिमागी बुखार और निमोनिया के टीके उपलब्ध हैं। इसके अलावा न्यूमोकोकल निमोनिया तथा जापानी एनसेफलाइटिस से बचाव के टीके भी लगाए जा रहे हैं। उन्होंने टीकाकरण अभियान के प्रति लोगों में जागरूकता बढ़ाने के प्रयासों के लिए सूचना एवं प्रसारण मंत्रालय के विज्ञापन और दृश्य प्रचार निदेशालय  का आभार जताया। स्वास्थ्य मंत्री ने कहा कहा कि सघन इंद्रधनुष अभियान को सफल बनाने के लिए, मिशन इन्द्रधनुष  के पहले दौर में राज्यों द्वारा अपनायी गई सर्वोत्तम प्रथाओं से सीख लेनी होगी और उनके अनुभव साझा करने होंगे।
उन्होंने बताया कि देश के 190 जिलों में टीकाकरण अभियान पर कराए गए सर्वेक्षण के नतीजों में पाया गया कि राष्ट्रीय परिवार स्वास्थ्य सर्वेक्षण-चार की तुलना में पूर्ण टीकाकरण के मामलों में 18.5 प्रतिशत का इजाफा हुआ है। उन्होंने यह जानकारी भी दी कि दिसंबर 2019 से फरवरी 2020 के बीच सघन टीकाकरण अभियान के तीन चरण पूरे हो चुके हैं। इसके तहत 29.74 लाख बच्चों और 5.90 लाख गर्भवती महिलाओं को टीके लगाए गए। इसका एक और चरण मार्च 2020 में शुरु किया जाएगा।
सामुदायिक कार्यक्रम के तहत स्वास्थ्य मंत्रालय की विभिन्न टीकाकरण योजनाओं की जानकारी दी गई। कार्यक्रम में स्वास्थ्य और परिवार कल्याण मंत्रालय के वरिष्ठ अधिकारियों के अलावा, बीओसी, दिल्ली सरकार के स्वास्थ्य विभाग के अधिकारी, स्थानीय स्तर पर काम करने वाली आशा और एनएएम कार्यकर्ता तथा साझेदार संगठनों के प्रतिनिधि भी मौजूद थे।
नवीन एवं नवीकरणीय ऊर्जा मंत्रालय
एसईसीआई ने 11वां स्थापना दिवस मनाया
सोलर एनर्जी कॉरपोरेशन ऑफ इंडिया लिमिटेड  का 11वां स्थापना दिवस समारोह आज आयोजित किया गया। इस अवसर पर केन्द्रीय विद्युत और नवीन एवं नवीकरणीय ऊर्जा मंत्री श्री आर.के. सिंह मुख्य अतिथि के रूप में उपस्थित थे और नवीन एवं नवीकरणीय ऊर्जा तथा रसायन एवं उर्वरक राज्यमंत्री श्री भगवंत खुबा विशिष्ट अतिथि थे।
इस अवसर पर बोलते हुए, श्री आर के सिंह ने कम समय में भारतीय नवीकरणीय ऊर्जा क्षेत्र के विस्तार में एसईसीआई द्वारा निभाई गई भूमिका की सराहना की। श्री भगवंत खुबा ने राष्ट्रीय नवीकरणीय ऊर्जा लक्ष्य को पूरा करने की दिशा में एसईसीआई द्वारा किए गए अग्रणी कार्यों की सराहना की।
इस 11वें स्थापना दिवस समारोह के हिस्से के रूप में, 1100 पौधे लगाने, रक्तदान शिविर, जिसमें 88 यूनिट रक्त दान किए गए, 2100 भोजन पैकेटों का वितरण, लगभग 2200 स्कूली बच्चों के लिए अतिथि व्याख्यान, टेनिस, शतरंज, कैरम, फ़ॉस्बॉल और टीम-निर्माण की विभिन्न गतिविधियों वाले इनडोर खेल टूर्नामेंट सहित कई कार्यक्रमों का आयोजन किया गया।
आर्थिक मामलों की मंत्रिमण्डलीय समिति 
केंद्रीय मंत्रिमंडल ने राजकोट-कनालूस रेल लाइन के दोहरीकरण की मंजूरी दी
इस परियोजना की कुल अनुमानित लागत 1,080.58 करोड़ रुपये और बढ़ी हुई/कार्य समापन लागत 1,168.13 करोड़ रुपये होगी
लाइन के दोहरीकरण की कुल लंबाई 111.20 किलोमीटर है
इस खंड के दोहरीकरण से क्षमता में वृद्धि होगी और रेल प्रणाली में अधिक यातायात की बढ़ोतरी की जा सकेगी
राजकोट से कनालूस तक इस प्रस्तावित दोहरीकरण से सौराष्ट्र क्षेत्र के चहुंमुखी विकास को बढ़ावा मिलेगा
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने राजकोट-कनालूस रेल लाइन के दोहरीकरण की मंजूरी दी है। इस परियोजना की कुल अनुमानित लागत 1,080.58 करोड़ रुपये और बढ़ी हुई/कार्य समापन लागत 1,168.13 करोड़ रुपये होगी। इस लाइन के दोहरीकरण की कुल लंबाई 111.20 किलोमीटर है। यह परियोजना चार साल में पूरी होगी।
इस खंड पर संचालित मौजूदा माल यातायात मुख्य रूप से पेट्रोल, तेल, कोयला, सीमेंट, उर्वरक और खाद्यान्नों का है। माल का उत्पादन निजी साइडिंगों से जुड़े उद्योगों से होता है, जिन्हें परियोजना मार्ग से ले जाया जाता है। भविष्य में रिलायंस पेट्रोलियम, एस्सार ऑयल और टाटा केमिकल जैसे बड़े उद्योगों द्वारा पर्याप्त मात्रा में माल ढुलाई करने का अनुमान है। राजकोट-कनालूस के बीच एकल बड़ी लाइन पर बहुत भीड़-भाड़ हो गई है और परिचालन कार्य को सरल बनाने के लिए एक अतिरिक्त समानांतर बड़ी लाइन बिछाने की आवश्यकता है। इस खंड पर 30 जोड़ी यात्री/मेल एक्सप्रेस ट्रेन चलती हैं और रख-रखाव ब्लॉक के साथ मौजूदा लाइन क्षमता उपयोग 157.5 प्रतिशत तक है। दोहरीकरण के बाद मालगाड़ी और यात्री गाड़ी यातायात की रुकावट में काफी कमी आएगी। इस खंड के दोहरीकरण से क्षमता में बढ़ोतरी होगी तथा रेल प्रणाली में और अधिक गाड़ियां चलाई जा सकेंगी। राजकोट से कनालूस तक इस प्रस्तावित दोहरीकरण से सौराष्ट्र क्षेत्र का चहुंमुखी विकास होगा।
वित्त मंत्रालय
भारत सरकार और एआईआईबी ने असम में विद्युत वितरण नेटवर्क की मजबूती, उसकी क्षमता और सुरक्षा बढ़ाने के लिए 30.4 करोड़ डॉलर का समझौता किया
भारत सरकार और एशियाई इंफ्रास्ट्रक्चर इन्वेस्टमेंट बैंक  ने आज,असम में अंतरराज्यीय विद्युत वितरण नेटवर्क को मजबूत करने, उसकी क्षमता और सुरक्षा बढ़ाने के लिए 30.4 करोड़ डॉलर का समझौता किया है।
इसके तहत असम में विद्युत वितरण व्यवस्था को मजबूत करना है..
 असम में 10 विद्युत वितरण सब-स्टेशन बनाए जाएंगे और ट्रांसमिशन लाइन बिछाई जाएंगी। जिसके के लिए जरूरी इंफ्रास्ट्रक्चर भी तैयार किया जाएगा।
 इसके अलावा 15 मौजूदा सब-स्टेशन और ट्रांसमिशन लाइन को अपग्रेड किया जाएगा। साथ ही जमीन में मौजूद तारों की जगह ऑप्टिकल वॉयर बिछाए जाएंगे।
 प्रोजेक्ट को पूरा करने के लिए तकनीकी सहयोग भी दिया जाएगा।
कार्यक्रम का उद्देश्य असम में 24 घंटे, भरोसेमंद सस्ती, सुरक्षित, कुशल और सस्ती बिजली प्रदान करना है। ऐसा करने से असम का मौजूदा अंतरराज्यीय विद्युत वितरण नेटवर्क मजबूत होगा। और असम , बिजली आपूर्ति की दीर्घकालिक स्थिरता सुनिश्चित करने के लक्ष्य के करीबपहुंचेगा।
कर्ज समझौते पर भारत सरकार की ओर से वित्त मंत्रालय के आर्थिक मामलों के विभाग के संयुक्त सचिव श्री बलदेव पुरुषार्थ और एआईआईबी की ओर से इन्वेस्टमेंट ऑपरेशन डायरेक्टर जनरल श्री रजत मिश्रा ने हस्ताक्षर किए ।
इस अवसर पर श्री पुरुषार्थ ने कहा कि इस प्रोजेक्ट से विद्युत वितरण नेटवर्क में सुधार और ट्रांसमिशन घाटा कम होने की उम्मीद है। इसके अलावा प्रोजेक्टमें पिछड़ों और अन्य वर्ग की जोड़ने की संभावना की वजह से राज्य में आम परिवारों और बिजनेस समुदायों दोनों के लिए सामाजिक-आर्थिक अवसर पैदा होंगे। श्री पुरुषार्थ ने यह भी कहा कि प्रोजेक्ट के लिए वित्तीय सहायता मिलने से न केवल एआईआईबी को अपने लक्ष्यों को हासिल करने में मदद मिलेगी। बल्कि भारत सरकार को भी राष्ट्रीय विकास की प्राथमिकताओं को पूरा करने में सहयोग मिलेगा ।
इस समय असम में बिजली की मांग और आपूर्ति में भारी अंतर है। जो कि राज्य में बिजली की कमी का प्रमुख कारण है। इस वजह से बिजली वितरण और उसके नेटवर्क पर भारी बोझ है। राज्य में बिजली वितरण के लिए इलेक्ट्रिसिटी ग्रिड कॉर्पोरेशन लिमिटेड  एक मात्र कंपनी है। एईजीसीएल राज्य में विद्युत वितरण व्यवस्था के संचालन, रखरखाव और विकास के लिए जिम्मेदार है। एईजीसीएल वर्तमान में 6,882 मेगावोल्ट-एम्पीयर क्षमता के साथ 66 सब स्टेशन संचालित करती है।और इसके विद्यु वितरण नेटवर्क में 5,701 सर्किट किलोमीटर ट्रांसमिशन लाइनें शामिल हैं। इस प्रोजेक्ट से राज्य में वितरण नेटवर्क की उपलब्धता और उस पर पड़ने वाले दबाव में सुधार होगा।
एआईआईबी के उपाध्यक्ष श्री डी.जे पांडियन ने कहा कि एआईआईबीके निवेश से असम में विद्युत वितरण नेटवर्क की विश्वसनीयता, क्षमता और सुरक्षा में सुधार होगा। प्रोजेक्ट, ग्रीनहाउस गैस उत्सर्जन को कम करने और अंतिम उपभोक्ताओं को बिजली आपूर्ति की गुणवत्ता में सुधार करने में भी मदद करेगा।
प्रोजेक्ट की कुल अनुमानित लागत 36.5 करोड़ डॉलर है। जिसमें से 30.4 करोड़ डॉलर, एआईआईबी द्वारा वित्तपोषित किए जाएंगे।जबकि असम सरकार 6.1 करोड़ डॉलर खर्च करेगी । एआईआईबी से मिलने वाला 30.4 करोड़ डॉलर का कर्ज 5 साल की छूट अवधि और 24 साल की परिपक्वता अवधि पर दिया जा रहा है।
एमजी/एएम/पीएस
(Visitor Counter : 178
प्रधानमंत्री कार्यालय
प्रधानमंत्री ने ऑस्कर जीतने के लिए 'द एलिफेंट व्हिस्परर्स' की पूरी टीम को बधाई दी
प्रधानमंत्री श्री नरेन्द्र मोदी ने सर्वश्रेष्ठ वृत्तचित्र लघु फिल्म के लिए ऑस्कर जीतने पर वृत्तचित्र फिल्म निर्माता कार्तिकी गोंजाल्विस, फिल्म निर्माता गुनीत मोंगा और 'द एलीफेंट व्हिस्परर्स' की पूरी टीम को बधाई दी है।
अकादमी के ट्वीट के जवाब में प्रधानमंत्री ने एक ट्वीट में कहा;
"इस सम्मान के लिए अर्थ स्पेक्ट्रम, गुनीत मोंगा और 'द एलिफेंट व्हिस्परर्स' की पूरी टीम को बधाई। उनका काम सतत विकास और प्रकृति के साथ सद्भाव में रहने के महत्व पर अद्भुत रूप से प्रकाश डालता है। #ऑस्कर्स"
श्रम और रोजगार मंत्रालय
श्री भूपेंद्र यादव ने कहा कि प्रधानमंत्री श्री नरेन्द्र मोदी के नेतृत्व में भारत अपनी श्रमशक्ति को सामाजिक सुरक्षा और अच्छा काम देने की प्रतिबद्धता के साथ अमृत काल की ओर बढ़ रहा है
केन्द्रीय श्रम और रोजगार तथा पर्यावरण, वन एवं जलवायु परिवर्तन मंत्री श्री भूपेंद्र यादव ने 13 जून 2023 को जिनेवा में 111वें अंतरराष्ट्रीय श्रम सम्मेलन के पूर्ण अधिवेशन को संबोधित किया। उन्होंने कहा कि प्रधानमंत्री श्री नरेन्द्र मोदी के नेतृत्व में भारत अपनी श्रमशक्ति को सामाजिक सुरक्षा और अच्छा काम प्रदान करने की प्रतिबद्धता के साथ अमृत काल की ओर बढ़ रहा है।
श्री यादव ने कहा कि जी20 की अपनी अध्यक्षता के माध्यम से, भारत का उद्देश्य विभिन्न देशों के बीच कौशल संबंधी अंतरालों का आकलन करने वाले उपकरणों को बढ़ावा देना और कौशल एवं योग्यता के सामंजस्य एवं पारस्परिक मान्यता की ओर बढ़ना है।
केन्द्रीय मंत्री ने कहा कि भारत का लक्ष्य गिग एवं प्लेटफॉर्म श्रमिकों सहित सभी को सार्वभौमिक एवं व्यापक सामाजिक सुरक्षा कवरेज प्रदान करने हेतु स्थायी वित्तपोषण तंत्र के तरीकों का पता लगाने के लिए दुनिया के साथ मिलकर काम करना है।
श्री यादव ने अंतरराष्ट्रीय श्रम सम्मेलन के मौके पर अंतरराष्ट्रीय श्रम संगठन  के महानिदेशक श्री गिल्बर्ट होंगबो से भी मुलाकात की। इस मुलाकात के दौरान जी20 की भारत की अध्यक्षता के तहत वैश्विक कौशल अंतराल के ईडब्ल्यूजी प्राथमिकता क्षेत्रों, गिग एवं प्लेटफॉर्म अर्थव्यवस्था और सामाजिक संरक्षा एवं सामाजिक सुरक्षा के लिए स्थायी वित्तपोषण से जुड़े मुद्दों पर चर्चा की गई।
जिनेवा में, श्री यादव ने एरियाना पार्क में महात्मा गांधी की प्रतिमा पर विनम्र श्रद्धांजलि अर्पित की।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 170.21 करोड़ से अधिक टीके लगाए जा चुके हैं
बीते चौबीस घंटों में 55.78 लाख से अधिक टीके लगाए गए
स्वस्थ होने की वर्तमान दर 96.46 प्रतिशत
पिछले 24 घंटों में 67,597 नए मामले सामने आए
भारत में सक्रिय मरीजों की संख्या 9,94,891 है
साप्ताहिक सक्रिय मामलों की दर 8.30 प्रतिशत है
पिछले 24 घंटों में 55.78 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 170.21 करोड़  से अधिक हो गया। इस उपलब्धि को 1,89,63,092 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,98,100
|
|
दूसरी खुराक
|
|
99,07,584
|
||
|
प्रीकॉशन खुराक
|
|
37,00,573
|
|
अग्रिम पंक्ति के कर्मी
|
|
पहली खुराक
|
|
1,84,02,343
|
|
दूसरी खुराक
|
|
1,73,29,337
|
||
|
प्रीकॉशन खुराक
|
|
48,84,424
|
|
15-18 वर्ष आयु वर्ग
|
|
पहली खुराक
|
|
4,99,87,314
|
||
|
दूसरी खुराक
|
|
75,90,456
|
|
18-44 वर्ष आयु वर्ग
|
|
पहली खुराक
|
|
54,55,09,057
|
|
दूसरी खुराक
|
|
41,79,67,945
|
|
45-59 वर्ष आयु वर्ग
|
|
पहली खुराक
|
|
20,11,27,430
|
|
दूसरी खुराक
|
|
17,44,55,783
|
|
60 वर्ष से अधिक आयु वर्ग
|
|
पहली खुराक
|
|
12,54,87,208
|
|
दूसरी खुराक
|
|
10,86,83,344
|
|
प्रीकॉशन खुराक
|
|
67,41,717
|
|
प्रीकॉशन खुराक
|
||
|
1,53,26,714
|
|
कुल
|
|
|
|
1,70,21,72,615
पिछले 24 घंटों में 1,80,456 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,08,40,658 हो गई है।
नतीजतन, भारत में स्वस्थ होने की दर 96.46 प्रतिशत है।
पिछले 24 घंटे में 67,597 नए मरीज सामने आए हैं।
वर्तमान में 9,94,891 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 2.35 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 13,46,534 जांच की गई हैं। भारत ने अब तक कुल 74.29 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 8.30 प्रतिशत है, दैनिक रूप से पुष्टि वाले मामलों की दर 5.02 प्रतिशत है।
प्रधानमंत्री कार्यालय
प्रधानमंत्री ने प्रसिद्ध लेखिका और ओडिशा के मुख्यमंत्री की बहन श्रीमती गीता मेहता के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध लेखिका और ओडिशा के मुख्यमंत्री श्री नवीन पटनायक की बहन श्रीमती गीता मेहता के निधन पर गहरा दुख व्यक्त किया है।
एक्स पोस्ट में प्रधानमंत्री ने कहा:
“मैं प्रसिद्ध लेखिका श्रीमती गीता मेहता जी के निधन से दुखी हूं। वह बहुमुखी व्यक्तित्व की धनी थीं, जो अपनी बुद्धिमता और लेखन के साथ-साथ फिल्म निर्माण के प्रति जुनून के लिए प्रसिद्ध थीं। वह प्रकृति और जल संरक्षण के प्रति भी समर्पित थीं। दुख की इस घड़ी में मेरी संवेदनाएं @Naveen_Odisha जी और पूरे परिवार के साथ हैं। ओम शांति।"
उप राष्ट्रपति सचिवालय
कार्यान्वयन संपूर्ण शासन तंत्र का मूल आधार है : उपराष्ट्रपति
पेशेवर दक्षता कायम रखें और प्रौद्योगिकी को सदैव सीखते रहें
सदैव सीखते रहें और देश-विदेश के सर्वश्रेष्ठ प्रचलनों को अपनायें
लोक प्रशासन के क्षेत्र में आईआईपीए के 44वें उन्नत व्यावसायिक कार्यक्रम को संबोधित किया
उपराष्ट्रपति श्री एम. वेंकैया नायडू ने कहा कि कार्यान्वपयन संपूर्ण शासन तंत्र का मूल आधार है। यह इस पर निर्भर है कि वितरण प्रणाली कितने बेहतर अंदाज में काम कर रही है। उन्होंने सिविल सेवा अधिकारियों को एकजुट होकर काम करने का आह्वान किया और कहा कि वे अपने-अपने क्षेत्र के विशेष अनुभवों के साथ एक-दूसरे के पूरक बनें। इससे भारत की विकास गाथा को आवश्यक गति और दिशा मिलेगी।
भारतीय लोक प्रशासन संस्थान द्वारा प्रायोजित लोक प्रशासन में उन्नत व्यावसायिक कार्यक्रम  के 44वें बैच को आज नई दिल्ली में संबोधित करते हुए, उपराष्ट्रपति ने अधिकारियों से कहा कि वे यथास्थिति के स्थान पर सक्रियतापूर्वक सृजनशील विकल्पों की तलाश करें और लोगों के साथ संपर्क को मजबूत करने के लिए कदम उठायें तथा राष्ट्र की प्रगति में उन्हें साझेदार बनायें।
कार्यान्वयन को संपूर्ण शासन तंत्र का मूल आधार बताते हुए, उपराष्ट्रपति ने निगरानी, मूल्यांकन एवं सतत् सुधार की संस्कृति विकसित करने के उपायों का आह्वान किया। उन्होंने कहा कि सर्वश्रेष्ठ प्रणालियों के लिए हमेशा बेहतर बनने की संभावना रहती है।
भारत की एकता के प्रति और भारतीय इस्पात संरचना के निर्माता सरदार वल्लभभाई पटेल को उद्धृत करते हुए, उपराष्ट्रति ने असैनिक और रक्षा क्षेत्र का प्रतिनिधित्व करने वाले अधिकारियों से कहा कि सरकार के तकनीकी और गैर-तकनीकी विभागों को सेवा की भावना से मार्गदर्शित करना चाहिए।
यह बताते हुए कि देश के प्रत्येक नागरिक और व्यक्ति को यह महसूस करना चाहिए कि रहन-सहन में महत्वपूर्ण सुधार हुआ है, उन्होंने अधिकारियों से कहा कि वे आम लोगों की सुविधा के लिए सर्वश्रेष्ठ परम्पराओं को अपनायें। उन्होंने उनसे कहा कि पेशेवर दक्षता कायम रखें और प्रौद्योगिकी तथा नीति को सदैव सीखते रहें तथा लोगों की बेहतर सेवा सुनिश्चित करें। उन्होंने कहा कि वे सीखना जारी रखें तथा देश-विदेश के निजी तथा सार्वजनिक क्षेत्रों के श्रेष्ठ प्रचलनों को अपनायें।
इस अवसर पर उपराष्ट्रपति के सचिव डॉ. आई.वाई.सुब्बा राव, आईआईपीए के निदेशक श्री एस.एन. त्रिपाठी, आईआईपीए के कार्यक्रम निदेशक  प्रो. अशोक विशनदास और अन्य गणमान्य व्यक्ति उपस्थित थे।
प्रधानमंत्री कार्यालय
प्रधानमंत्री ने सौराष्ट्र तमिल संगमम के मेहमानों का गर्मजोशी से स्वागत करने के लिए बादलपारा के लोगों की सराहना की
प्रधानमंत्री श्री नरेन्द्र मोदी ने सौराष्ट्र तमिल संगमम के मेहमानों का परिवार की तरह स्वागत करने के लिए सोमनाथ के बादलपारा गांव के लोगों की सराहना की है।
एसटी संगमम के एक ट्वीट के जवाब में, प्रधानमंत्री ने ट्वीट किया:
“देखकर प्रसन्नता हुई। बादलपारा के लोगों को शुभकामनाएं।”
प्रधानमंत्री कार्यालय
प्रधानमंत्री ने ईद-उल-फितर पर लोगों को बधाई दी
प्रधानमंत्री श्री नरेन्द्र मोदी ने ईद-उल-फितर के पावन अवसर पर लोगों को बधाई दी है।
प्रधानमंत्री ने ट्वीट किया:
"ईद-उल-फितर की शुभकामनाएं। यह शुभ अवसर हमारे समाज में एकता और भाईचारे की भावना को बढ़ाए। सभी को अच्छे स्वास्थ्य और समृद्धि का आशीर्वाद मिले।"
एमजी / एएम / जेके /वाईबी
(
संस्कृति मंत्रालय
एक भारत, श्रेष्ठ भारत को लेकर केरल के छात्रों ने हिमाचल प्रदेश की नदियों पर प्रस्तुति दी
एक भारत, श्रेष्ठ भारत को लेकर, मॉर्निंग स्टार होम साइंस कॉलेज, अंगमाली, एर्नाकुलम केरल के ईबीएसबी क्लब के सदस्यों ने अपने हिमाचल प्रदेश की नदियों पर एक शानदार प्रस्तुति दी।
'हिमाचल प्रदेश की नदियों की खोज: भारत के जल-जीवों को एक सम्मान' शीर्षक से दी गई यह प्रस्तुति में हिमाचल प्रदेश की महत्वपूर्ण नदियों, इसकी सहायक नदियों, जल निकासी प्रणाली आदि पर केंद्रित है। वीडियो प्रस्तुति में, छात्रों ने सतलज, ब्यास और चिनाब जैसी प्रमुख नदियों की शांति, सुंदरता और महत्व के बारे में बताया।
केरल के छात्रों ने हिमाचल प्रदेश की नदियों को लेकर जो अपनी प्रस्तुति दी उसे आप यहां देख सकते हैं।
महामारी के कारण जमीनी गतिविधियाँ सीमित हो गईं, इसलिए, देश भर में डिजिटल / ऑनलाइन प्लेटफ़ॉर्म पर ईबीएसबी गतिविधियाँ सफलतापूर्वक आयोजित की जा रही हैं।
एक भारत श्रेष्ठ भारत कार्यक्रम के बारे में:
ईबीएसबी का उद्देश्य विभिन्न राज्यों / केन्द्र शासित प्रदेशों के लोगों के बीच राज्य / केन्द्र शासित प्रदेशों की जोड़ी की अवधारणा के माध्यम से आपसी तालमेल बढ़ाने और आपसी समझ को बढ़ावा देना है। इसके तहत राज्य भाषा सीखने, संस्कृति, परंपराओं और संगीत, पर्यटन और भोजन, खेल और सर्वोत्तम प्रथाओं को बढ़ावा देते हैं तथा सांस्कृतिक संपर्क को बढ़ावा देनी जैसी गतिविधियों का आदान-प्रदान करते हैं।
प्रधानमंत्री कार्यालय
प्रधानमंत्री ने व्रोकलॉ में विश्व तीरंदाजी युवा चैंपियनशिप में पदक जीतने पर भारतीय दल को बधाई दी
प्रधानमंत्री श्री नरेन्द्र मोदी ने व्रोकलॉ में विश्व तीरंदाजी युवा चैंपियनशिप में 8 स्वर्ण सहित 15 पदक जीतने पर भारतीय दल को बधाई दी है।
प्रधानमंत्री ने एक ट्वीट में कहा:
'व्रोकलॉ में विश्व तीरंदाजी युवा चैंपियनशिप में भारतीय दल ने 8 स्वर्ण सहित 15 पदक जीतकर हमें गौरवान्वित किया है। हमारी टीम को बधाई और उनके भविष्य के प्रयासों के लिए शुभकामनाएं। यह सफलता तमाम युवाओं को तीरंदाजी को आगे बढ़ाने और इसमें उत्कृष्टता प्राप्त करने के लिए प्रेरित करे।'
रक्षा मंत्रालय
आईएनएस ‘मगर’ राहत सामग्री के साथ मोजाम्बिक के लिए रवाना
धरती और जल दोनों के लिए अनुकूल एक युद्ध पोत, आईएनएस ‘मगर’ मोजाम्बिक के चक्रवात से प्रभावित क्षेत्रों के लिए आवश्यक राहत सामग्री के साथ मुंबई से पोर्ट बीरा के लिए रवाना हो गया।
भारतीय युद्ध पोत आवश्यक दवाओं, एंटी-एपिडेमिक ड्रग्स, खाद्य पदार्थों, कपड़े, मरम्मत और पुनर्वास उपकरण और अस्थायी आश्रयों सहित 300 टन राहत सामग्री ले जा रहा है। जहाज एक नौसेना चेतक लाइट यूटिलिटी हेलिकॉप्टर भी ले जा रहा है, जिसका उपयोग राहत कार्यों में किया जाएगा।
आईएनएस सुजाता, शारदुल और सारथी के बाद पोर्ट बीरा के लिए रवाना होने वाला यह भारतीय नौसेना के 1 प्रशिक्षण स्क्वाड्रन का चौथा जहाज है, जो मोजाम्बिक में भारतीय नौसेना के मौजूदा मानवीय सहायता और आपदा राहत  प्रयासों में जुटे हैं।
मंत्रिमण्डल
केन्द्रीय मंत्रिमंडल ने इस्पात निर्माण में उपयोग होने वाले कोकिंग कोल के संबंध में आपसी सहयोग पर भारत और रूसी संघ के बीच समझौता ज्ञापन  को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने कोकिंग कोल के संबंध में आपसी सहयोग पर भारत गणराज्य के इस्पात मंत्रालय और रूसी संघ के ऊर्जा मंत्रालय के बीच समझौता ज्ञापन  को मंजूरी दे दी है। कोकिंग कोल का उपयोग इस्पात निर्माण में किया जाता है।
लाभ:
इस एमओयू से पूरे इस्पात क्षेत्र को इनपुट लागत कम होने का लाभ मिलेगा। इससे देश में इस्पात की लागत में कमी आयेगी और समानता तथा समावेशिता को बढ़ावा मिलेगा।
भारत और रूस के बीच कोकिंग कोल क्षेत्र में सहयोग के लिए, यह समझौता ज्ञापन  एक संस्थागत व्यवस्था प्रदान करेगा।
इस समझौता ज्ञापन  का उद्देश्य इस्पात क्षेत्र में भारत सरकार और रूस सरकार के बीच सहयोग को मजबूत करना है। सहयोग में शामिल गतिविधियों का उद्देश्य कोकिंग कोल के स्रोत में विविधता लाना है।